બોલિવૂડના દિગ્ગજ અભિનેતા અનુપમ ખેર જલ્દી જ ભૂતપૂર્વ વડાપ્રધાન મનમોહન સિંહની ભૂમિકા નિભાવતા જોવા મળશે. સંજય બારુના 'પુસ્તક ધ એક્સિડેન્ટલ પ્રાઇમ મિનિસ્ટર' પર ફિલ્મ બની રહી છે. આ ફિલ્મનો પ્રથમ લૂક જાહેર કરવામાં આવ્યો છે, જેમાં અનુપમ ખેર મનમોહન સિંહના અંદાજમાં જોવા મળે છે. ફિલ્મના આ પહેલા પોસ્ટરમાં મનમોહન સિંહની સાથે-સાથે સોનિયા ગાંધી પણ જોવા મળે છે. જો કે, ફિલ્મમાં સોનિયા ગાંધીના ભૂમિકા કોણ ભજવી રહ્યું છે, એ અંગે કોઇ સ્પષ્ટતા કરવામાં નથી આવી.